

ที่ มท ๐๘16.3/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ตุลาคม ๒๕61

เรื่อง โครงการวัด ประชา รัฐ สร้างสุข : พัฒนาวัดด้วยแนวทาง 5ส ที่ทุกภาคส่วนมีส่วนร่วม

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท 0816.3/ว 2206 ลงวันที่ 16 กรกฎาคม 2561

๒. หนังสือกรมส่งเสริมการปกครองท้องถิ่น ที่ มท 0816.3/ว 2๓๗๑ ลงวันที่ ๓ สิงหาคม 2561

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่น ที่สมัครเข้าร่วมโครงการวัด

ประชา รัฐ สร้างสุข: พัฒนาวัดด้วยแนวทาง 5ส ที่ทุกภาคส่วนมีส่วนร่วม จำนวน 1 ชุด

2. แบบฟอร์มสรุปรายชื่อองค์กรปกครองส่วนท้องถิ่น ที่สมัครเข้าร่วม

โครงการวัด ประชา รัฐ สร้างสุข : พัฒนาวัดด้วยแนวทาง 5ส ทุกภาคส่วนมีส่วนร่วม

ที่ทุกภาคส่วนมีส่วนร่วม จำนวน 1 ชุด

3. แนวทางการดำเนินงานโครงการวัด ประชา รัฐ สร้างสุข:

พัฒนาวัดด้วยแนวทาง 5ส ที่ทุกภาคส่วนมีส่วนร่วม จังหวัดปทุมธานี จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้ขอความร่วมมือจังหวัดแจ้งให้องค์กรปกครองส่วนท้องถิ่น ให้ความร่วมมือกับมหาเถรสมาคม มหาวิทยาลัยมหาจุฬาลงกรณราชวิทยาลัย มหาวิทยาลัยมหามกุฏราชวิทยาลัย สำนักงานพระพุทธศาสนาแห่งชาติ และสำนักงานกองทุนสนับสนุน การสร้างเสริมสุขภาพ ในการดำเนินโครงการวัด ประชา รัฐ สร้างสุข : พัฒนาวัดด้วยแนวทาง 5ส ที่ทุกภาคส่วน มีส่วนร่วม โดยให้องค์กรปกครองส่วนท้องถิ่นสมัครเข้าร่วมโครงการ ด้วยการจับคู่กับวัดในลักษณะ ๑ องค์กรปกครองส่วนท้องถิ่นให้มี ๑ วัด เข้าร่วมโครงการฯ และเพื่อให้การดำเนินการเป็นไปด้วยความเรียบร้อย และบรรลุวัตถุประสงค์ของโครงการ จึงได้จัดทำคู่มือการดำเนินโครงการเพื่อให้องค์กรปกครองท้องถิ่นใช้เป็นแนวทางในการดำเนินโครงการแล้ว นั้น

บัดนี้ ได้สิ้นสุดระยะเวลาการรับสมัครแล้ว มีองค์กรปกครองท้องถิ่นจับคู่กับวัดเข้าร่วมโครงการรวมทั้งสิ้น 3,132 แห่ง และวัดจำนวน 3,196 แห่ง รายละเอียดตามสิ่งที่ส่งมาด้วย ๑. และเพื่อให้ การดำเนินโครงการเกิดผลเป็นรูปธรรมมีความต่อเนื่อง เป็นไปตามแผนแม่บทปฏิรูปกิจการพุทธศาสนา ด้านสาธารณูปการ จึงขอให้จังหวัดแจ้งองค์การปกครองท้องถิ่นพิจารณาดำเนินการ ดังนี้

1. องค์กรปกครองส่วนท้องถิ่นใดไม่มีรายชื่อปรากฏในบัญชีที่เข้าร่วมโครงการตามสิ่งที่ส่งมาด้วย 1. ถือว่ายังไม่ได้สมัครเข้าร่วมโครงการ ให้องค์กรปกครองส่วนท้องถิ่นนั้น เข้าร่วมโครงการด้วยการแจ้งรายชื่อวัดที่จับคู่เข้าร่วมโครงการให้จังหวัดเพื่อรวบรวมรายชื่อตามแบบฟอร์มสรุปรายชื่อ ตามสิ่งที่มาด้วย 2. จัดส่งให้กรมส่งเสริมการปกครองท้องถิ่นทางจดหมายอิเล็กทรอนิกส์ dla0816.3happytemple@gmail.com ภายในวันที่ ๓๑ ตุลาคม ๒๕๖๑

/ 2. องค์กร ...

- ๒ -

2. องค์กรปกครองส่วนท้องถิ่นหลายแห่งได้ดำเนินโครงการโดยการจัดกิจกรรม Big Cleaning Day ไปแล้ว จึงขอให้องค์กรปกครองส่วนท้องถิ่นดำเนินโครงการอย่างต่อเนื่องอย่างน้อยเดือนละ 1 ครั้ง ซึ่งอาจกำหนด การทำกิจกรรมทุกวันพระขึ้น 15 ค่ำ หรือวันอื่นๆ ตามที่เห็นสมควร เพื่อสร้างการมีส่วนร่วมทุกภาคส่วน ตามหลัก “บวร”

3. เพื่อให้การดำเนินโครงการในส่วนขององค์กรปกครองส่วนท้องถิ่นเป็นรูปธรรม จึงขอให้องค์กรปกครองส่วนท้องถิ่นใช้การดำเนินโครงการของจังหวัดปทุมธานี รายละเอียดตามสิ่งที่ส่งมาด้วย 3. มาเป็นตัวอย่างร่วมกับคู่มือที่กรมส่งเสริมการปกครองท้องถิ่นได้เคยแจ้งไว้แล้ว โดยไม่ต้องรอแนวทางจากสำนักงานพระพุทธศาสนาจังหวัด ซึ่งเป็นหน่วยงานเจ้าภาพในระดับจังหวัด เนื่องจากสำนักงานพระพุทธศาสนาจังหวัดจะดำเนินการคัดเลือกวัดจากกลุ่มเป้าหมายบางวัดมาดำเนินโครงการเพื่อเป็นต้นแบบให้แก่วัดอื่นๆ มิได้ดำเนินการกับทุกวัดที่เข้าร่วมโครงการ

4. เมื่อองค์กรปกครองส่วนท้องถิ่นได้ดำเนินการตามโครงการ หรือมีการดำเนินการต่อยอด ของโครงการ ขอให้นำภาพกิจกรรมลงเผยแพร่ประชาสัมพันธ์ใน Facebook กลุ่มชื่อ “1 ท้องถิ่น 1 ศาสนสถาน ประชารัฐ สร้างสุข” ด้วยทุกครั้ง

ทั้งนี้ ขอให้ดาวน์โหลดสิ่งที่ส่งมาด้วย 1. 2. และ 3. โดยการสแกน QR code ที่แนบมาพร้อมนี้

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร. ๐-๒๒๔๑-๙๐21-3 ต่อ 218

ผู้ประสานงาน

นางสาวกรรณิกา เทศารินทร์ โทร. 089 -646 -2982



รอง อสถ. .................................

ผอ.กศ. .....................................

ผอ.กง.สศ. ................................

หน.ฝ. .......................................

จนท. ........................................

QR code : สำหรับดาวน์โหลด สิ่งที่ส่งมาด้วย 1-3